Tisztelt ………………………………………..!

Kérem, hogy az Eütv. 24. § alapján, az ügyfelem kezelése során készült egészségügyi dokumentációba történő betekintést tegyék lehetővé, és az arról készült kivonatot és másolatot számomra kiadni szíveskedjenek!

Indokolás:

Az önök intézménye, mint egészségügyi szolgáltató intézmény az Egészégügyről szóló törvény (továbbiakban Eütv.) hatálya alá tartozik.

Az egészségügyi dokumentáció megismeréséhez való jogot az Eütv. 24. § biztosítja.

Az egészségügyi dokumentáció megismeréséhez való jogot az Eütv. 24. § biztosítja. A 24. § (1) bek. alapján, a beteg jogosult a róla készült egészségügyi dokumentációban foglaltakat - a 135. §-ban foglaltak figyelembevételével - megismerni.

A betegnek a rá vonatkozó személyes adataival kapcsolatos jogaira a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló, 2016. április 27-i (EU) **2016/679 európai parlamenti és tanácsi rendelet (15. cikk (3))** és az egészségügyi és a hozzájuk kapcsolódó személyes adatok kezeléséről és védelméről szóló törvény (a továbbiakban: Eüak.) rendelkezései irányadóak.

Az Eütv 24.§ (3) bek a) és b) alapján a beteg jogosult továbbáa fekvőbeteg-gyógyintézetből történő elbocsátásakor a 137. § *a)*pontja szerinti zárójelentést kapni, valaminta 137. § *b)*pontjában foglaltak szerint a járóbeteg-szakellátási tevékenység befejezésekor ambuláns ellátási lapot kapni (Eütv. 24. § (3) a) b) pontja).

Az Eüak. 7. § (3) bek. lehetővé teszi, hogy a 2016/679 európai parlamenti és tanácsi rendelet 15. cikk (3) bekezdésében meghatározott, az adatkezelés tárgyát képező személyes adatok kikérése esetében az első másolat ingyenesen kerüljön kiadásra, minden további másolatért miniszteri rendeletben meghatározott költségelemek alapján kell díjat fizetni.

Az Eütv. 24. § (7) bek. szerint a beteg jogosult általa meghatározott személyt írásban felhatalmazni a rá vonatkozó egészégügyi dokumentációba való betekintésre, és arra, hogy azokról másolatot készíttessen. Az Eütv. 24. § (8) bek. rögzíti, hogy a beteg egészségügyi ellátásának befejezését követően csak a beteg által adott teljes bizonyító erővel rendelkező magánokiratban felhatalmazott személy jogosult az egészségügyi dokumentációba való betekintésre, és arról másolat készítésére.

Az egészségügyi dokumentációba való betekintésnek a joga egyedül pszichiátriai betegek esetében korlátozható az Eütv. 193. § alapján, de csak kivételes esetben és csak akkor, ha alapos okkal feltehető, hogy a megismerés a beteg jogait nagymértékben veszélyeztetné. A korlátozás elrendelésére kizárólag az orvos jogosult. Az erről szóló korlátozást indokoltan kell megadni, írásban kell rögzíteni, és meg kell őrizni a beteg dokumentációja között. Ugyanakkor ez a korlátozás nem terjed ki arra, hogy a beteg hatékonyan gyakorolhassa a törvényben biztosított jogorvoslati jogát a sürgősségi gyógykezelést elrendelő bírósági végzéssel szemben, tehát a bírósági eljárás dokumentumai nem korlátozhatóak. Fontos továbbá, hogy a beteg törvényes vagy meghatalmazott képviselőjének megismerési joga nem korlátozható, illetve a betegjogi képviselő, a törvényes és a meghatalmazott jogi képviselőt a korlátozásról haladéktalanul értesíteni kell (Lásd. 194. § (1) bekezdése).

Az egészségügyi adat különleges személyes adat az információs önrendelkezési jogról és az információszabadságról szóló 2011. évi CXII. törvény 3. § 3. pontja szerint. A személyes adat megismerésének jogszerűtlen korlátozása a következő jogi következményeket vonja maga után: személyiségi jogi per keretében sérelemdíj illeti meg az érintetett; a Btk. 219. § szerint két év szabadságvesztés büntetés jár, amennyiben a különleges személyes adatot jogszerűtlenül teszik hozzáférhetetlenné, és ezzel jelentős érdeksérelmet okoznak az érintettnek. A jogorvoslati jog gyakorlásának ilyen módon történő ellehetetlenülése mindig jelentős érdeksérelem.

Együttműködésükért előre is köszönettel:

……………………….(Város), 2020. ………………………………….

 Aláírás: ………………………………………………….